钦定古今图书集成/明伦汇编/家范典/第085卷 > 《送夫入觐》屈安人
## 钦定古今图书集成/明伦汇编/家范典/第085卷 > 《送夫入觐》屈安人

“君往燕山去，弃妾雒水傍。雒水向东流，妾魂随飞扬。
丈夫轻离别，壮志在四方。努力事明主，肯为儿女伤。
君有双亲老，垂白坐高堂。晨昏妾定省，喜惧君自量。
珍重复珍重，叮咛须记将。既为远别去，饮余手中觞。
莫辞手中觞，为君整行装。”《阳关》歌欲断，柳条丝更长。